# Montesquiu de Volvèstre

Montesquiu de Volvèstre$^,$$^,$$^,$ o Montesquiu de Bolbèstre (forma etimologica) (Montesquieu-Volvestre en francés) es una comuna lengadociana situada dins lo departament de la Nauta Garona e la region d'Occitània, ancianament de Miègjorn-Pirenèus.

## Geografia
### Perimètre del territòri

Comunas confrontantas de Montesquiu de Volvèstre :
| Rius | Malholàs | Vaths |
| Gotavernissa, Sent Cristau, Montberaud | | La Tor, Lobaut (Arièja) |
| Gosens, La Hitèra, Senta Crotz de Volvèstre (Arièja) | Montbrun del Boscatge | La Bastida de Besplàs (Arièja), Toars (Arièja), Hornèths (Arièja) |

## Toponimia

Montesquiu es atestat en 1267, de Monte Esquivo. Le nom es format de l'eretièr del latin montem, de mons e de l'adjèctiu esquiu, « salvatge, fèr, ferotge, ostil ». L'intencion es de menaçar e d'impressionar los enemics eventuals. Le mot esquiu es encara dins la lenga. Montesquiu, dins la val d'Arisa, es pas un mont que de nom. La fortalesa del Casterar i èra encara ?

## Istòria

* Bastida que fondèt Ramon VII, comte de Tolosa en 1238.
* Entre 1790 e 1794, Argain e Castillon (noms franceses) foguèron annexats a la comuna. Èran parròquias annèxas au sègle XVIII. Castillon o Castillon-La Grangette es au sud-èst de Montesquiu, Argain encara mai al sud, a l'èst de La Hitèra. Argain a conservat sa glèisa e son cementèri, Castillon a disparegut probablament mès demòra lo toponime La Grangette sus la RD 627. Les noms occitans son benlèu Arganh (nom de persona Arcanius, coma Arganhon ?) e Castilhon.
* Pendent l'Ancian Regime, Montesquiu èra de la diocèsi civila de Rius, doncas de la província de Lengadòc, de la generalitat de Tolosa, de la diocèsi de Rius, de la senescauciá de Tolosa. Foguèt canton tanlèu 1790. Le nom foguèt citat Montesquieu-Castillon en 1790, Montesquieu-Argain-Castillon en 1791 e en l’an IV. La glèisa es jol patronatge de Sent Victor.
* Argain. Pendent l'Ancian Regime, Argain èra de la diocèsi de Rius e de la senescauciá de Pàmias (parròquia lengadociana o foissenca, normalament). La glèisa, jol patronatge de Nòstra Dama, èra annèxa de Hornèths (Arièja). Argain foguèt comuna en 1790, puèi l'annexèron a Montesquiu en 1791.
* Castillon-La Grangette. Pendent l'Ancian Regime, Castillon-La Grangette, èra de la diocèsi de Rius e de la senescauciá de Pàmias (parròquia lengadociana o foissenca, normalament). La glèisa, jol patronatge de Sent Martin, èra annèxa de Gosens. Foguèt de la comuna de Montesquiu tanlèu 1790. Le Dictionnaire des localités de la Haute-Garonne plaça la glèisa dins la comuna de La Hitèra, çò que sembla una error; en tot cas, le toponime La Grangette, tot çò que demòra de l'anciana parròquia sus las mapas, es dins Montesquiu.

## Administracion

Lista deus cònsols successius :
| Periòde | Periòde | Identitat | Etiqueta | Qualitat |
| 2014 | 2020 | Patrick Lemasle | PS | deputat |
| 2002 | 2014 | Henri Dejean | PS | |
| 1990 | 2002 | Patrick Lemasle | PS | deputat, conselhièr general (genièr 1991-2015) |
| 1972 | 1990 (mòrt) | André Massat | PS | conselhièr general (1976-1990) |
| | 1972 | | | |
| Totas las donadas son pas encara conegudas. |||||
* Abans la refòrma cantonala de 2014, aplicada en 2015, la comuna èra deu canton de Montesquiu de Volvèstre (caplòc); es ara deu canton d'Autariba.

## Demografia

modificar « persona »  v · d · m 
Evolucion demografica Populacion comunala actuala (2013): 3205, totala: 3289 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 2 670 | 2 898 | 3 288 | 3 279 | 3 717 | 3 672 | 3 745 | 3 881 | 3 918 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 3 980 | 4 119 | 4 050 | 3 993 | 3 880 | 3 605 | 3 412 | 3 340 | 3 133 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 3 111 | 3 065 | 3 023 | 2 314 | 2 355 | 2 184 | 2 171 | 1 981 | 1 986 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 1 915 | 1 924 | 1 950 | 2 088 | 2 117 | 2 314 | 2 660 | 2 710 | 2 765 2 840 |
| 2009 | 2010 |
| 2 881 2 960 | 2 997 3 077 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||
* 2016 : 3020

## Lòcs e monuments

* Glèisa de Sent Victor, sègle XIII.
* Lo mercat cobèrt.
* Lo pont e l'ostal de comuna.
* Plaça.

## Nòtas

* ↑ Pojada, Patrici. Repertòri toponimic de las comunas de la region Miègjorn-Pirenèus. Nouvelles Éditions Loubatières, 2009. ISBN 978-2-86266-573-3.
* ↑ «Toponimia occitana».
* ↑ Congrès permanent de la lenga occitana. «Top'Òc: Diccionari toponimic occitan».
* ↑ Institut d'Estudis Occitans. «BdTopoc–Geoccitania».
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 465 e 473
* ↑ http://cassini.ehess.fr/cassini/fr/html/fiche.php?select_resultat=23379
* ↑ https://www.geoportail.gouv.fr/donnees/carte-de-cassini cercar a 31310 Montesquieu-Volvestre
* ↑ Dictionnaire des localités de la Haute-Garonne, p. 32 e 1
* ↑ Dictionnaire des localités de la Haute-Garonne, p. 2
* ↑ Dictionnaire des localités de la Haute-Garonne, p. 11
* Portal de Lengadòc
* Portal de Nauta Garona